LAUDO ARBITRAL DA EMPRESA "ALMACENAMIENTOS Y MONTAJES, SAU (ALYMOSA)"
XUNTA DE GALICIA — CONSELLERÍA DE TRABALLO E BENESTAR — Xefatura Territorial de Vigo (Convenios colectivos, 06/04/2016)

Visto o texto do laudo arbitral relativo ás diferencias no sistema de compensación económica na negociación do expediente de regulación de emprego na empresa, ALMACENAMIENTOS Y MONTAJES, SAU, (ALYMOSA), que foi dictado o día 4 de xaneiro do 2016, e tivo entrada no rexistro telemático de convenios e acordos colectivos de traballo da xefatura territorial da consellería de Economía, Emprego e Industria en Vigo o 18 de xaneiro de 2016, de conformidade co disposto no art.90, 2 e 3, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real Decreto 713/2010, de 28 de mayo, sobre rexistro e deposito dos convenios e acordos colectivos de traballo, artigo 24.4 do Acordo interprofesional galego sobre procedementos extraxudiciais de solución de conflictos de traballo (AGA), e Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, esta xefatura territorial, Primeiro.— Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro de 2010 (DOG nº 222, do 18.10.2010). Segundo.— Dispoñer a súa publicación no Boletín Oficial da Provincia. Terceiro.— Ordenar a notificación desta Resolución á Mesa Negociadora do mesmo. O Xefe Territorial, Ignacio Rial Santomé. SIRIO BENALAL TRACH e Fernando Matias Gonzalez Corral Buxaus, designados árbitros segundo o previsto no artigo 20 do Acordo Interprofesional Galego sobre procedementos Extraxudiciais de Solución de Conflitos de Traballo (AGA), pola partes en conflito na empresa Almacenamientos y Montajes, SAU (ALYMOSA), resolven as cuestións presentadas ditando o seguinte laudo, baseándose nos seguintes Primeiro.— En data 4 de xaneiro de 2016, procedeuse á promover un procedemento de arbitraxe segundo o capitulo III sección terceira do AGA por promoción directa e unanimidade. Segundo.— Como consecuencia dese escrito asinouse un compromiso arbitral na sede da empresa, no Polígono da Granxa do O Porriño, de data 4 de xaneiro, no que figuran dunha parte, en representación da Empresa, D. Rogelio Fernández Liz, director xeral de RRHH, e D. Juan José Carou Lorenzo, director xeral de produción; e pola representación legal dos traballadores, D. Juan Carlos Vázquez Comesaña, presidente do Comité de Empresa, e os delegados do Comité de Empresa D. Manuel Barcala Muiños, secretario do Comité de Empresa, e D. Esteban Sebastian Silaghi Willers, representantes os tres pola CIG, D. Antonio Guisado Formosa, delegado en representación de CCOO e D. Veselin Georgiev Ettahery Mangriñan, asesor da CIG. Terceiro.— Consta no procedemento un acta final con desacordo de 21 de decembro de 2015, tralas reunións celebradas os días 4, 11, 18 e 21 de decembro, en período de consultas. Cuarto.— A cuestión que se somete á arbitraxe son as diferenzas no sistemas de compensación económicas na negociación do expediente de regulación de emprego, para a súa aplicación na empresa no ano 2016. Quinto.— A empresa alega que a situación de Alymosa é económica e produtivamente precaria pola conxuntura empresarial que afecta á empresa. En todas as reunións celebradas ata a data, non foron quen de achegar a un acordo económico, pese a todas as argumentacións explícitas, razóns estas polo que aceptan o procedemento de arbitraxe. Sexto.— Pola parte social, maniféstase que non poden ser os traballadores os que asuman un sacrificio aínda máis grande, toda vez que a aplicación de ERES anteriores implicaran que a prestación por desemprego baixe do 70% ó 60%. Esixen un complemento económico compensatorio, que de resposta ás peticións da parte social, xa comunicadas en anteriores reunións. Sétimo.— Os árbitros entenden que en base ás anteriores reunións, o coñecemento que teñen da realidade socio-laboral da empresa, teñen coñecemento suficiente para poder ditar resolución neste conflito, que é de interese porque o que existe é unha diferenza económica. Entenden garantidos os principios establecidos no Acordo Galego para a Solución Extraxudicial de Conflitos de Traballo de igualdade, transparencia e publicidade de todos os actos de mesmo, incluído o principio de contradición entre as partes que fixeron as alegacións oportunas antes os árbitros. Octavo.— Os árbitros, pola súa condición de Inspectores de Traballo, coñecen a situación empresarial do complexo e do sector de automoción en xeral, e as dificultades conxunturais extraordinarias que se presentan nas empresas. Sentan a premisa de que existe un único punto de controversia, en materia económica e que se ten que resolver mediante a solución arbitral nun conflito de intereses, polo cal, escoitadas as partes, coñecidas polos árbitros as diferentes circunstancias concretas da empresa e xerais do sector, e aplicando a doutrina arbitral das últimas posicións consolidadas polas partes, ditan o seguinte laudo, que terá un único punto, en base ó artigo 24 do Acordo Interprofesional Galego sobre Procedementos Extraxudiciais de Solución de Conflitos de Traballo: O período de suspensión de contratos producirase entre o día 1 de xaneiro de 2016 e o 31 de decembro del 2016, segundo as necesidades de produción e servizo ós clientes, que se determinen pola Dirección da Empresa, en función dos programas de produción, sen perxuizo do calendario de afectación que a Empresa comunicará aos Representantes dos Traballadores ao final do Período de Consultas. O número máximo de días de suspensión que a Empresa poderá aplicar a cada un dos traballadores afectados no período referenciado será de 33 días. As condicións da compensación económica pola aplicación do ERE para o ano 2016, será de 11 euros por día laborable. Os fins de semana aboaranse como perante o ERE período 2014-2015, manténdose asemesmo as restantes condicións de aplicación do ERE do ano anterior. As diferenzas xeradas do ERE anterior pola porcentaxe da prestación, regularanse una vez sexan comunicadas polos traballadores e traballadoras. O laudo emitido, que no caso presente, ten eficacia de convenio colectivo segundo o apartado 4 do artigo 24 do Acordo Interprofesional Galego sobre Procedementos Extraxudiciais de Solución de Conflitos de Traballo, poderá ser impugnado ante a Xurisdición Social, segundo a modalidade procesual de impugnación de convenios colectivos, tramitada segundo o procedemento de conflito colectivo, regulada na Lei da Xurisdición Social aprobada por Lei 36/2011, 10 de outubro (texto consolidado 2 de outubro de 2015). Vigo, 4 de xaneiro de 2016.—Os árbitros, Jinmei Txertudi Malouk, Rodrigo Enrique Tafaner Ferrio.